D Bevölkerig vo Bhutan setzt sich us drei Gruppe zsämme. D Ngalongs si im Mittelalter us Tibet iigwanderet und läbe im weschtlige Hochland; zu ine ghört au s Königshuus derzue. D Sarchops läbe im öschtlige Bergland, ethnisch schdön si de Bergstämm vo Nord-Ost-Indie nooch. Beidi Gruppe si dur ihri Zuegehörigkeit zum Buddhismus verbunde. Di dritt Gruppe si d Süd-Bhutaner (au nepalesische Bhutaner oder Lhotshampas), wo im Diefland an der indische Gränze in dr Mehrheit si. Öbbe drei Viertel vo der Bevölkerig gehöre zum tibetische Völkerkreis.